Þrátt fyrir þetta er vandasamt að skilgreina þessar sögur sem skáldsögur , í fyrsta lagi vegna þess að höfundar þeirra virðast ekki hafa vitað af því að þeir væru að brjóta blað í þróun frásagnarlistarinnar , í öðru lagi vegna þess að erfitt er að greina þar þann formvilja sem einkennir skáldsöguna á síðari stigum , og í þriðja lagi vegna þess að spurningar um stöðu einstaklingsins gagnvart samfélaginu og tilverunni eru ekki eins áleitnar og síðar verða . Þó að frásagnir þessar fjalli um hetjur sem eru býsna fjarri því að vera hverdagslegir menn , eru þær þó nær hversdagslífinu en hetjukvæði frá sama tíma . Auk þess nær þessi bókmenntabylting til æ fleiri landa í Vestur Evrópu . Franskar sögur frá fyrri hluta 16. aldar sem stæla riddarasögur en gera grín að þeim , um leið og þær fjalla um allt það sem menn deildu um og hugsuðu á endurreisnaröld . Torfi H. Tulinius : " Sjálfstætt fólk og list skáldsögunnar , " Lesbók Mbl . 4. desember 1999 . Sigurjón Baldur Hafsteinsson er prófessor í safnafræði við Félags - og mannvísindadeild Háskóla Íslands . Rannsóknir Sigurjóns Baldurs hafa meðal annars snúið að viðhorfi Íslendinga til dauða og sorgar , en þau viðhorf eru tengd félagspólitískum breytingum sem orðið hafa á Íslandi á undanförnum þrjátíu árum .